cyanic-selkie/wikianc huggingface dataset:
იოზეფ გებელსი
ხელისუფლებაში მოსვლის წინ
1932 წლის 31 ივლისს ნაცისტებმა კიდევ ერთ დიდ გამარჯვებას მიაღწიეს — მათ რაიხსტაგში გაიყვანეს 230 დეპუტატი. თუმცა ამ წარმატებას ადეკვატური შედეგი ცალკეული მიწების ლოკალური არჩევნების დროს არ მოჰყოლია და პარტია ფინანსური პრობლემების წინაშე დადგა. შტრასერი ამ პრობლემიდან გამოსავალს სხვა პარტიებთან კოალიციაში ხედავდა, თუმც გებელსმა შეძლო დაერწმუნებინა ჰიტლერი უარეყო კოალიციური შემოთავაზებები.
თუმცა არსებობდა გამონაკლისებიც. 1932 წლის ბერლინის მუშათა გაფიცვის დროს, იმისათვის რომ არ დაეკარგათ ხმები მუშათა რიგებში, ნაცისტები კომუნისტებთან ერთად იბრძოდნენ მათი უფლებების დასაცავად. არსებობს სურათი, რომელზეც გებელსი და ულბრიხტთან ერთადაა მიტინგზე. ამ გამონაკლისმა 1932 წლის არჩევნებში ნაცისტებს ბევრი ხმა დააკარგინა კონსერვატიულად განწყობილ თანამოაზრეებში.
ამ ნეგატიური ტენდენციის შესაჩერებლად გებელსმა უზარმაზარი საარჩევნო კამპანია წამოიწყო ლიპე-დეტმოლდის მიწის არჩევნების დროს. მიუხედავად იმისა, რომ ეს მიწა ძალიან უმნიშვნელო იყო, ნაცისტური პარტიის მთელი ელიტა ჩამოვიდა არჩევნების მხარდასაჭერად. გებელსის შრომამ შედგი გამოიღო. არჩევნებში წარმატება დიდი იყო, რასაც უფრო დიდი პუბლიცისტური ექო მოჰყვა.
1933 წლის 30 იანვარს ჰიტლერმა და მისმა თანამებრძოლებმა მიზანს მიაღწიეს: ჰიტლერი რაიხსპრეზიდენტმა ჰინდენბურგმა ვაიმარის რესპუბლიკის რაიხსკანცლერად დანიშნა. „SA“-ს აღლუმის დროს ბერლინში გებელსი ჰიტლერის უკან იდგა. თავის დღიურში მან შემდეგი სიტყვები ჩაწერა:
ხელისუფლებაში
მინი|„როგორია „არიელი“? ის ლამაზია, როგორც გებელსი.“ [[ბორის ეფიმოვის მიერ შექმნილი პოპულარული კარიკატურა.]]
სახალხო განათლების და პროპაგანდის რაიხსმინისტრი
1933 წლის 13 მარტს გებელსი დაინიშნა „სახალხო განათლებისა და პროპაგანდის რაიხსმინისტრად“. მისი სამინისტროს დაქვემდებარებაში მოექცა ლიტერატურა, პრესა, თეატრი, რადიომაუწყებლობა, საგანმანათლებლო დაწესებულებები და კინო ინდუსტრია. პროპაგანდის წვეგანყოფილებების და „SS“-ს საშუალებით გებელსმა გერმანია ტოტალური ცენზურის ქვეშ მოაქცია. იგი პერსონალურად ყოველდრე აკონტროლებდა მიმდინარე პროცესებს.
რადიომაუწყებლობა გებელსის ყველაზე ბასრი იარაღი იყო. 1932 წელს მასზე სახელმწიფო მონოპოლია დაწესდა, რამაც ნაცისტებს ხელუსუფლებაში მოსვლის შემდეგ გაუადვილათ ზეგავლენა მოეხდინათ მოსახლეობის ფართო მასებზე რადიომაუწყებლობის საშუალებით. გებელსის დახვეწილი პროპაგანდისტული მანქანის ამუშავების შემდეგ იგი საზოგადოებრივი აზრის შექმნის ინსტრუმენტი გახდა სახელმწიფოს ხელში.
გებელსი და ებრაელები
იმ დროისათვის როდესაც გებელსი ნაცისტურ პარტიაში შევიდა გამოკვეთილი ანტისემიტი არ იყო. უფრო მეტიც, იგი უაზრობად თვლიდა ყოველგვარ რასობრივ თეორიას. თუმცა მან მალევე შეამჩნია, რომ მის კარიერას ჰიტლერის გვერდით მომავალი მხოლოდ მაშინ ექნებოდა, თუ ის ფიურერის ანტისემიტიზმს გაიზიარებდა. როგორც ნიჭიერმა პროპაგანდისტმა კარგად იცოდა თუ როგორ გამოეყენებინა ანტისემიტიზმის სარეკლამო პოტენციალი. ტირადებით, მიმართული ბერლინის პოლიციის შეფის მოადგილის - ვაისის წინააღმდეგ, იგი წლების განმავლობაში ართობდა დედაქალაქის პუბლიკას და ამავე დროს ვაისი, როგორც პიროვნება, მისთვის უმნიშვნელო იყო.
დროთა განმავლობაში გებელსი ფანატიკურ ანტისემიტად იქცა. იგი ყოველთვის ჭირვეულად მოითხოვდა „თავისი ბერლინი საბოლოოდ ენახა გაწმენდილი ებრაელებისგან“. 1943 წლის დასაწყისისათვის გებელსმა უკვე დაზუსტებით იცოდა რა ბედი ელოდათ ებრაელებს საკონცენტრაციო ბანაკებსა და გეტოებში და ამის საწინააღმდეგო არაფერი არ ჰქონდა.
გებელსი და „რაიხის კრისტალის ღამე“
გებელსი იყო „კრისტალნახტის“ (გერმ. ბროლის ღამე) (9/10 ნოემბერი 1938) პოგრომების ინიციატორი. 9 ნოემბრის ღამეს მიუნხენში ჰიტლერის 1923 წლის პუტჩისადმი მიძღვნილ ღონისძიებაზე მან ებრაელები დაადანაშაულა 2 დღით ადრე ერნსტ ედუარდ ფომ რათზე მოწყობილ თავდასხმაში. თავის სიტყვაში მან ახსენა მაგდებურგსა და ჰესენში მომხდარი პოგრომები და გადაკვრით მიანიშნა მსმენელებს რომ პარტია ანტიებრაულ აქციებს წინ არ აღუდგებოდა. ღონისძიებაზე მყოფმა გაულაიტერებმა და „SA“-ს მეთაურებმა ეს სიტყვები პირდაპირ ბრძანებად მიიღეს და შესაბამისი დირექტივები დაუგზავნეს ხელქვეითებს.
მეორე მსოფლიო ომი
მეორე მსოფლიო ომის დაწყება გებელსს არ გახარებია. მან იცოდა. რომ ეს ომი მოსახლეობის ფართო ფენებში არაპოპულარული იყო და დამარცხების შიში ჰქონდა. „ღმერთმა მოიღოს მოწყალება ჩვენზე, თუ ამ ომს წავაგებთ“ — ეს სიტყვები დასცდა მას, როდესაც მიიღო ცნობა დიდი ბრიტანეთის ომში ჩაბმის თაობაზე. მიუხედავ ყოვლისა იგი ძალას და უნარს არ იშურებდა „ფიურერის და ხალხის“ (როგორც თვითონ ამბობდა) გამარჯვებისათვის.
საბრძოლო განწყობის უზრუნველყოფა
ომის დაწყებისთანავე მისი ბრძანებით აიკრძალა უცხოური რადიოსადგურების მოსმენა.
1940 წლიდან გებელსი გამოსცემდა ყოველკვირეულ გაზეთ „რაიხს“ (გერმ. „Das Reich“). თავისი სტატიებით, როგორც გაზეთის წამყვანი კორესპონდენტი, წარმოთქმული სიტყვებით პარტიულ შეკრებებზე და რადიოგამოსვლებით გებელსი ყველანაირად ცდილობდა გერმანელი ხალხის ნების და საბოლოო გამარჯვების რწმენის განმტკიცებას. მისი შეუქცევადი არგუმენტები იყო: ფიურერი, როგორც მსოფლიო ისტორიული მოვლენა და გერმანელი ხალხის ეკონომიკური, სამხედრო და უპირველეს ყოვლისა კულტურული პირველობა მსოფლიოს ხალხებს შორის.
1944 წლის 20 ივლისის პუტჩის ჩაშლა
გებელსმა მნიშვნელოვანი წვლილი შეიტანა 1944 წლის 20 ივლისის პუტჩის ჩაშლის საქმეში. მაიორ ოტო ერნსტ რემერს დავალებული ჰქონდა გებელსის დაპატიმრება, თუმცა ამ უკანასკნელმა დაარწმუნა რემერი ტელეფონით დაკავშირებოდა ფიურერს და დარწმუნებულიყო რომ ის აფეთქებას ცოცხალი გადაურჩა. რემერი, დარწმუნდა რა ჰიტლერის უვნებლობაში, გებელსის მხარეს გადავიდა.
გებელსმა მოახერხა ბერლინის რადიო მთავრობის ხელში დარჩენილიყო და გადასცა პუტჩის ჩაშლის ამბავი. იმ დღესვე რადიოთი გადაიცა ჰიტლერის მიმართვა გერმანელი ხალხისადმი, რამაც მოსახლეობაში ფიურერის სიკვდილის შესახებ ყოველგვარი ეჭვი გაფანტა.
„ტოტალური ომი“
thumb|180px|გებელსი აცხადებს „ტოტალურ ომს“ მოკავშირეთა საჰაერო თავდასხმები გერმანიის მრავალ ქალაქს დაატყდა თავს. ქალაქების მთელი საცხოვრებელი რაიონების მიწასთან გასწორება, ურიცხვი მშვიდობიანი მოსახლის მსხვერპლი და გერმანელი მოსახლეობის გააფთრება თავდასხმელთა წინააღმდეგ საშუალებას აძლევდა გებელსს მაქსიმალურად აემუშავებინა თავისი პროპაგანდისტული მანქანა. იგი პირადად ხელმძღვანელობდა პირველადი დახმარების სამუშაობს, ესაუბრებოდა და აიმედებდა ხალხს, აწვდიდა პირველადი დახმარების საგნებს. მისი პროპაგანდის სამინისტრო და განსაკუთრებით კი „დოიჩე ვოხენშაუ“ (Deutsche Wochenschau; ქართ. „გერმანული კვირის მიმოხილვა“) ცდილობდნენ ხალხის უკმაყოფილება, გამოწვეული ესოდენ დიდი მსხვეპლით, აეცილებინათ მთავრობისთვის, რომელიც უსუსური იყო საჰაერო თავდასხმების წინააღმდეგ და მიემართათ მტრის წინააღმდეგ. გებელსის მიზანი გერმანელი ხალხის მორალის ამაღლება იყო.
1943 წლის 31 იანვარს და 2 თებერვალს სტალინგრადთან ალყაში მოქცეული გერმანიის მე-6 არმია გენერალ-ფელდმარშალ პაულუსის მეთაურობით წითელ არმიას დანებდა. მიუხედავად გებელსის მცდელობისა „შეელამაზებინა“ აღმოსავლეთ ფრონტის რეალობა ამის დაფარვა შუეძლებელი გახდა. ვერმახტის სისუსტე ფრონზე ცხადი იყო. იმისათვის, რომ არ გატეხილიყო გერმანელი ხალხის საბრძოლო ნება და არ დასამარებულიყო იმედი საბოლოო გამარჯვებისა, მან წამოიწყო მანამდე არნახული გლობალური პროპაგანდისტული კამპანია, რომელიც მიმართული იყო არა მარტო მტრის ცალკეული თავდასხმების წინააღმდეგ, არამედ საზოგადოდ მტრის წინააღმდეგ. გებელსის მიზანი იყო არა მარტო საჰაერო თავდასხმების შედეგად დემორალიზირებული მოსახლეობის ნაწილის გამხნევება, არამედ მთელი გერმანელი ნაციის მობილიზება, ერთ მუშტად შეკვრა და სისხლის უკანასკნელ წვეთამდე საბრძოლოდ მომზადება.
მოწოდება „ტოტალური ომისათვის“ მოეწყო 1943 წლის 18 თებერვალს ბერლინის სპორტის სასახლეში. ამ გამოსვლისთვის გებელსი ურბწყინვალესად იყო მომზადებული და ეს საღამო მისი მჭევრმეტყველური ნიჭის გამოვლინება და მისი პროპაგანდისტულ-ორგანიზატორული კარიერის ზენიტი იყო. სპეციალურად შერჩეული ათასობით ადამიანი, მათ შორის გერმანელი ერის ბევრი თვალსაჩინო წარმომადგენელი და ჰიტლერის მიმართ ლოიალურად განწყობილი პარტიული და სამხედრო მოღვაწე მისი პუბლიკა იყო. გებელსის სიტყვა და პუბლიკის ერთსულოვანი და აღფრთოვანებული რეაქცია უამრავი ფოტოგრაფისა და ტელევიზიის წყალობით მეორე დღეს მთელმა გერმანიამ იხილა გაზეთსა თუ „ვოხენშაუ“-ში.
გებელსების ოჯახი
thumb|250px|გებელსის ოჯახი იოზეფ და მაგდა გებელსს 6 შვილი ჰყავდათ: ჰელგა († 12), ჰილდეგარდი († 11), ჰელმუტი († 9), ჰედვიგი († 8), ჰოლდინე († 7) და ჰაიდრუნი († 4). გერმანული საზოგადოება ბავშვებს იცნობდა, როგორც ჰელგა, ჰილდე, ჰელმუტ, ჰედა, ჰოლდე და ჰაიდე. ჰიტლერის პატივსაცემად მაგდა გებელსმა ყველა შვილის სახელის პირველ ასოდ „ჰ“ აირჩია. მას პირველი ქორწინებიდან 1921 წელს შეეძინა ვაჟი ჰარალდ ქვანტი, რომლის სახელიც ასევე „ჰ“-ზე იწყებოდა, თუმცა, ეს უბრალო დამთხვევა იყო.
მასმედიის საშუალებით გერმანია გებელსის ოჯახს იცნობდა როგორც სამაგალითოს. ოჯახი გებელსის პროპაგანდის ერთ-ერთი მნიშვნელოვანი ნაწილი იყო. მისი შვილები უკვე 1938 წლიდან მოწაწილეობას იღებდნენ მამის დავალებით გადაღებულ მრავალ პროპაგანდისტულ ფილმში. მარტო 1942 წელს ისინი გერმანიამ 34-ჯერ იხილა „ვოხენშაუში“. წარმოადგენენ რა იდილიური გერმანული ოჯახის სახეს: ფილმებში ბავშვები ულოცავდნენ მამას 45 წლის იუბილეს, ეხმარებოდნენ დედას სარეცხის გაფენაში ან უბრალოდ თამაშობდენენ ბაღში.
1944 წლის მიწურულს გებელსმა მეუღლე მაგდა და ორი უფროსი ქალიშვილი ფრონტზე დაჭრილთა ლაზარეთში გაგზავნა, სადაც ისინი დაჭრილ მებრძოლებს უვლიდნენ. ყველაფერი ეს შუქდებოდა მასმედიის საშუალებით. ბავშვებისთვის, რომლებიც იმ დროს 12 და 10 წლის იყვნენ დასახიჩრებული მებრძოლების ხილვა აუტანელი შოკი იყო, რის გამოც გებელსმა საბოლოოდ ხელი აიღო ასეთი სახის პროპაგანდაზე.
თვითმკვლელობა
ომის უკანასკნელ დღეებში (1945 წლის აპრილი) იოზეფ გებელსი თავის ოჯახთან ერთად რაიხსკანცელარიის შენობის ბუნკერში გადავიდა საცხოვრებლად. იგი იყო მეჯვარე ჰიტლერისა და ევა ბრაუნის ქორწინებისას 1945 წლის 29 აპრილს. სიკვდილის წინ ფიურერმა თავის პოლიტიკურ ანდერძში გებელსი მემკვიდრედ დატოვა რაიხსკანცლერის თანამდებობაზე. ამ უკანასკნელმა კი ცოტა ხნის შემდგომ 5:30 -ზე მდივანს უკარნახა შემდეგი „დამატება ადოლფ ჰიტლერის ანდერძზე“:
1945 წლის 1 მაისს 22 საათზე იოზეფ გებელსმა და მისმა მეუღლემ მაგდამ თავი მოიწამლეს ციანიდმჟავით. გადმოცემა, თითქოს მაგდა გებელსი მისმა მეუღლემ თვითმკვლელობის წინ ცეცხლსასროლი იარაღით მოკლა სიმართლეს არ შეესაბამება, რაც დაადასტურა წითელი არმიის ექსპერტების მიერ ჩატარებულმა ნახევრად დამწვარი გვამების ობდუქციამ.
გებელსის თვითმკვლელობამდე ცოტა ხნით ადრე „სს“-ის ექიმმა ჰელმუტ კუნცმა ორივე მშობლის თანხმობით მათი ექვსივე შვილი ტკივილგამაყუჩებლით დააძინა, რომლებიც შემდგომ ძილში დედის, მაგდა გებელსის და ჰიტლერის პირადი ექიმის ლუდვიგ შტუმპფეგერის მიერ წყალბადის ციანიდით მოწამვლით მოკლეს.
ცოლ-ქმარ გებელსების გვამები 2 მაისის გამთენიისას რაიხსკანცელარიის ბაღში დაწვეს (არასრულად). 17 საათზე წითელი არმიის ოფიცრებმა გვამები აღმოაჩინეს ფიურერის ბუნკერის საავარიო გასასვლელიდან რამდენიმე მეტრში. გამოძიების დასკვნაში ნათქვამია:
ტკეჩადობა
ტკეჩადობა — მინერალის გახლეჩის უნარი ამა თუ იმ მიმართულებით, რომლის შემდეგ მინარალზე წარმოიქმნება ბრტყელი ზედაპირები. ტკეჩადობის სიბრტყე კრისტალური სტრუქტურის ყველაზე მჭიდრო ბადეების პარალელურია, ვინაიდან ქიმიური ბმის ძალები ასეთ ბადეებს შორის ყველაზე სუსტია. ტკეჩადობის სიბრტყის ორიენტაციაზე გავლენას ახდენს აგრეთვე ქიმიური ბმის ტიპიც (მაგ. ალმასისა და სფალერიტის სტრუქტურები მსგავსია, მაგრამ მათი ტკეჩადობის მიმართულება განსხვავდება იმის გამო, რომ ალმასში გვაქვს ბმის კოვალენტური ტიპი, სფალერიტში - კი ნაწილობრივი იონური).
მინერალოგიაში განასხვავებენ ტკეჩადობის 5 სახეს: ფრიად სრულს (მაგ. ქარსები, ქლორიტები), სრულს (მაგ. გალენიტი, კალციტი), საშუალოს (მაგ. მინდვრის შპატები), არასრულს (მაგ. აპატიტი, კასიტერიტი) და ფრიად არასრულს (მაგ. კორუნდი, ოქრო). ტკეჩადობა მინერალთა ერთ-ერთი დიაგნოსტიკური თვისებაა.
ლიტერატურა
კატეგორია:კრისტალოგრაფია კატეგორია:მინერალოგია
რაჭა-ლეჩხუმის გლეხთა აჯანყება
რაჭა-ლეჩხუმის გლეხთა აჯანყება — ბოლშევიკური ბანდების მიერ რაჭა-ლეჩხუმში მოწყობილი აჯანყება 1918 წელს ამიერკავკასიის დემოკრატიული ფედერაციული რესპუბლიკის, შემდეგ საქართველოს რესპუბლიკის მთავრობის წინააღმდეგ. აჯანყების უშუალო საბაბი გახდა სოფელ ლასურიაში მოწვეულ ყრილობაზე სამაზრო ერობის წარმომადგენელთა გამოუცხადებლობა და ადგილობრივი ხელისუფლების მიერ ცაგერის გამაგრების დაწყება. ბოლშევიკების ერთ-ერთმა რაზმმა, რომელსაც ი. სვანიძე მეთაურობდა, ხელთ იგდო ცაგერი და სამაზრო ხელისუფლება გააუქმა. მთავრობამ ლეჩხუმში გვარდიელთა რაზმი გაგზავნა ჯავშნოსანი ავტომობილის თანხლებით, მაგრამ ეს რაზმი ბოლშევიკებმა განაიარაღეს, ხოლო მისი ერთ-ერთი მეთაური ლევან დადეშქელიანი მოლაპარაკებებზე მიიწვიეს და ვერაგულად მოკლეს.
ლიტერატურა
კატეგორია:საქართველოს აჯანყებები კატეგორია:საქართველოს დემოკრატიული რესპუბლიკის ისტორია კატეგორია:XX საუკუნის აჯანყებები
Cataglyphis asiriensis
Cataglyphis asiriensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
ფსევდომორფოზა
250პქ|მინი|მარჯვნივ|[[გოეთიტის ფსევდომორფოზა პირიტის მიმართ]] 250პქ|მინი|მარჯვნივ|ფსევდომორფოზა მერქნის მიმართ ფსევდომორფოზა (< ფსევდო... და μόρφωσις — სახეობა, ფორმა) — მინერალური წარმონაქმნი, რომლის გარეგანი ფორმა არ შეესაბამება მის შემადგენლობას ან/და შინაგან აგებულებას. ფსევდომორფოზა იღებს იმ თავდაპირველი მინერალის ან ბიოლოგიური სხეულის იერს, რომელსაც ახალი ანაცვლებს. მათ მიეკუთვნება სწორი კრისტალოგრაფიული ფორმის მინერალური სხეულები, ქანების ახალწარმოქმნილი მინერალებით ჩანაცვლებული მარცვლები, აგრეთვე ფლორისა და ფაუნის გაქვავებული ნაშთები. ფსევდომორფოზის განსაზღვრისას მიუთითებენ წინა ნივთიერებისა და ჩამნაცვლებელი მინერალის სახელებს (მაგ., ლიმონიტის ფსევდომორფოზა პირიტის მიმართ, ქალცედონის ფსევდომორფოზა მერქნის მიმართ). გვხვდება მონო- და პოლიმინერალური ფსევდომორფოზები. წარმოქმნის მექანიზმის მიხედვით განარჩევენ შემდეგი სახის ფსევდომორფოზებს: შევსებული (წინა მინერალი გაიხსნა და მისი ადგილი შეივსო ახლით), ჩანაცვლებული (ერთი მინერალი ჩანაცვლდა მეორეთი), შეცვლილი (მაგ., პოლიმორფული გადასვლების დროს წარმოქმნილი ფსევდომორფოზები, ე.წ. პარამორფოზები) და სხვ. პარამორფოზის შემთხვევაში ერთმანეთს ჩაენაცვლება ერთი და იმავე ნივთიერების სხვადასხვა პოლიმორფული მოდიფიკაცია (მაგ., პირიტის ფსევდომორფოზა მარკაზიტის მიმართ, კალციტისა — არაგონიტის მიმართ). ფსევდომორფოზის შესწავლას დიდი მნიშვნელობა აქვს მინერალთწარმოქმნის კვლევისათვის.
სქოლიო
კატეგორია:მინერალოგია კატეგორია:მეტამორფიზმი
ციხედიდი
მინი|ციხედიდის ხეობა მინი|წმ. მარიამის ეკლესია მინი|სამრეკლოს ნანგრევები ციხედიდი ― არქიტექტურულ-არქეოლოგიური ძეგლი მცხეთის მუნიციპალიტეტის სოფელ ძეგვის სამხრეთ-აღმოსავლეთით 1,5 კმ-ზე, მდინარე ძეგვისწყლის ხეობაში, ციხედიდის ხევის მარცხენა ნაპირზე, ახლანდელი სოფელ ძეგვსა და მარტაზისხევს შორის (ახლანდელი მცხეთის მუნიციპალიტეტი), მდ. მტკვრის დინების მარჯვენა მხარეს, ციხედიდის ხევში.
თარიღდება გვიანდელი ფეოდალური ხანით. კომლექსიდან შემორჩენილია მხოლოდ კოშკი, წმინდა მარიამის ეკლესია და სამრეკლო. დადასტურებულია ფეოდალური ხანის ნასოფლარი და ძვ. წ. II-I საუკუნეების კულტურული ფენებიც.
არქიტექტურა
ციხედიდში ანტიკური და ადრინდელი შუა საუკუნის ძეგლები არ არის მოკვლეული. ახლანდელი სოფ. ძეგვის მისადგომებთან, მდ. მტკვრიდან 1-1,5 კმ-ზე იქ, სადაც ციხედიდის ხევი ოდნავ ფართოვდება, ფერდობზე, რთულ რელიეფზე ნასოფლარია შემორჩენილი. ზემო ტერასაზე კოშკიანი საცხოვრებელია, ქვემოზე ― საკულტო ნაგებობები. კოშკისაგან მხოლოდ 4 სართულია დარჩენილი. წარწერიდან ირკვევა, რომ იგი ათანასე დეკანოზიძეს აუგია 1680. საკულტო უბანში 2 ეკლესია და სამრეკლოა. ყველაზე უკეთ შემონახულა სუფთად გათლილი ქვით ნაგები წმ. მარიამის დარბაზული ეკლესია. იგი გადახურულია საბჯენ თაღზე დაყრდნობილი კამარით. ეკლესიის ჩრდილოეთით ოციოდე მ-ზე სამრეკლოს ნანგრევებია.
კოშკი
კოშკი გეგმით ოთხკუთხაა (4,9x7,3 მ), ოთხსართულიანი (აკლია ბანი). ნაგებია ყორე ქვით. ჩრდილოეთ ფასადის მხედრული წარწერის მიხედვით, იგი 1680 წელს აუგია დეკანოზ ათანასე დეკანოზისძეს. შესასვლელი პირველ სართულზეა, აღმოსავლეთით. ამავე სართულის დასავლეთის კედელზე, მთელ სიგრძეზე, საწნახელია მიშენებული, ხოლო იატაკში ქვევრებია ჩადგმული. ამ სართულზე მხოლოდ სამი სათოფურია, მეორე სართულის ყველა კედელში სარკმელი და სათოფურებია დატანებული. მესამე სართულის დასავლეთ კედელში შეისრულთაღიანი ბუხარია. აქაც ყველა კედელშია სათოფური. მეოთხე სართულის აღმოსავლეთ კედელში გაჭრილია სარკმელი, დასავლეთისაში კი შვერილ აივანზე გასასვლელი მოზრდილი კარი. კარის მარჯვნივ საპირფარეშოა. კედლებში რამდენიმე ნიში და მრავალი სათოფურია. აღმოსავლეთის ფასადზე ფირუზისფრად მოჭიქული ორი თასია.
წმინდა მარიამის ეკლესია
წმინდა მარიამის ეკლესია დარბაზულია (7,55x5 მ), ნაგებია ქვიშაქვის მოზრდილი ფილებით (აღმოსავლეთ ფასადზე, სარკმლის ქვეშ, ერთი ფილის სიგრძე 3 მეტრია). სამხრეთით შიგნიდან თაღოვანი და გარედან არქიტრავით გადახურული შესასვლელია. ნახევარწრიული აფსიდის სარკმლის ორივე მხარეს ნიშებია. თითო სარკმელია გაჭრილი დასავლეთ და სამხრეთ კედლებში. ნახევარწრიული კამარა პილასტრებზე დაბჯენილ თაღს ეყრდნობა. ინტერიერი შეთეთრებულია. დასავლეთის ფასადი ფერდობშია შეჭრილი. ამჟამად ეკლესიას ფიცრული გადახურვა აქვს, რაზეც გადაკრულია ტოლი. შესასვლელზე მიშენებულია ქვის მშრალი წყობით ნაგები კარიბჭისმაგვარი სათავსი.
სამრეკლო
სამრეკლო დგას ეკლესიის დასავლეთით. მისი მეორე სართული მთლიანად დანგრეულია. პირველი სართული გეგმით სწორკუთხაა (3,25x3,47 მ), ნაგებია ნატეხი და რიყის ქვით. ამ სართულზეა გადასასვლელი სამხრეთიდან ჩრდილოეთისკენ წაგრძელებული ღერძით, რომელიც გადახურულია მოზრდილი ბრტყელი ქვის ფილებით. მეორე სართული ექვსთაღიანი ფანჩატური ყოფილა. შეისრული თაღები წახნაგოვან ბოძებს ეყრდნობოდა. ბოძებს უხეშად გამოყვანილი სვეტისთავები და ბაზისები აქვს.
ლიტერატურა
კატეგორია:მცხეთის მუნიციპალიტეტის არქეოლოგიური ძეგლები
გრან-გოლია
გრან-გოლია (Grand Golliat) — მთა პენინის ალპებში, შვეიცარიაში. მდებარეობს კოლ-ფერესა და დიდი სენ-ბერნარის უღელტეხილს შორის. ზღვის დონიდან 3 238 მეტრზე აღმართული მწვერვალი შვეიცარია-იტალიის საზღვარზე მდებარეობს და ერთმანეთისგან ჰყოფს შვეიცარიის ვალეს კანტონსა და იტალიის ვალე-დ-აოსტას. სახელი „გოლია“ პატარა ტბებისგან მომდინარეობს, რომლებიც მთის იტალიურ მხარესაა განლაგებული.
გრან-გოლია 3 000 მეტრე მეტი მეტის სიმაღლის შვეიცარიის უკიდურესი სამხრეთი მთაა.
სქოლიო
კატეგორია:ალპები კატეგორია:შვეიცარიის მთები კატეგორია:იტალიის მთები
გოგოლაური (მრავალმნიშვნელოვანი)
საკუთარი სახელი გოგოლაური შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
პერეირუ (სეარა)
პერეირუ (Pereiro) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ჟაგუარიბის მეზორეგიონს.
2010 წლის მონაცემებით, მოსახლეობა 15 757 ადამიანს შეადგენდა. ფართობი 432.881 კმ²-ია. მოსახლეობის სიმჭიდროვე 36.4 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
მენი
კუნძული მენი (The Isle of Man, მენურ ენაზე Ellan Vannin) — გაერთიანებული სამეფოს გვირგვინის მიწა, თვითმმართველი ტერიტორია. კუნძული მდებარეობს ირლანდიის ზღვაში, დაახლოებით ერთსა და იმავე მანძილზე ინგლისიდან, ირლანდიიდან, შოტლანდიიდან და უელსიდან. ფართობი — 572 კმ², მოსახლეობა — 80 058 ად. კუნძულ მენს აქვს მსოფლიოში ერთ-ერთი უძველესი პარლამენტი.
მარაქეში
მარაქეში (ბერბერ. Murakush; არაბ. مراكش‎), აგრეთვე ცნობილი როგორც „წითელი ქალაქი" — ყველაზე მნიშვნელოვანი, ყოფილი საიმპერატორო ქალაქი მაროკოს ისტორიაში. ამჟამად მარაქეში მაროკოს ცენტრალური სამხრეთ-დასავლეთ ეკონომიკური რეგიონის მარაქეშ-ტენსიფტ-ალ-ჰაუზის დედაქალაქია. მდებარეობს თოვლით დაფარული ატლასის მთების მთისწინეთში და მაროკოს მეოთხე უმსხვილეს ქალაქს წარმოადგენს კასაბლანკას, ფესისა და ტანჟერის შემდეგ. მარაქეში ტანჟერიდან სამხრეთ-დასავლეთით 580კმ-ით, რაბატიდან სამხრეთ-დასავლეთით 327კმ-ით, კასაბლანკადან სამხრეთით 239კმ-ით და აგადირიდან ჩრდილო-აღმოსავლეთით 246კმ-ითაა დაშორებული.
მენი
რესურსები ინტერნეტში
კატეგორია:ინგლისურენოვანი ქვეყნები კატეგორია:დიდი ბრიტანეთის გვირგვინის მიწები
მარაქეში
მარაქეშს გააჩნია უდიდესი ტრადიციული ბაზარი (სუკი) მაროკოში, ასევე ერთ-ერთი ყველაზე დაკავებული მოედანი მთელს აფრიკასა და მთელ მსოფლიოში — ჯემაა-ელ-ფნა. მოედანი გადაჭედილია აკრობატებით, მკითხავებით, წყლის გამყიდველებით, მოცეკვავეებითა და მუსიკოსებით. ღამით აქ იხსნება კვების ობიექტები და მოედანი ღია ცის ქვეშ მდებარე უდიდეს რესტორნად იქცევა.
სახელი
ქალაქის საელწოდების ზუსტი წარმოშობა სადავოა. ქალაქის სახელწოდება სავარაუდოდ ბერბერული amur (n) akush-დან მოდის და „ღმერთის მიწას“ ნიშნავს. მაგრამ სიტყვა mur ფიგურირებს მავრიტანიის, ჩრდილოაფრიკული სამეფოს სახელწოდებაში. ასევე შასაძლოა სახელი დაკავშირებული იყოს ძველბერძნულ სიტყვა მავროს-თან (μαύρος), რაც შავს აღნიშნავს. ინგლისურად მარაქეში გამოითქმის, როგორც Marrakesh, თუმცა გავრცელებულია ქალაქის ფრანგული დასახელებაც - Marrakech.
სულ რაღაც რამდენიმე ათეული წლის წინ, მაროკო არაბებისთვის, სპარსელებისა და ევროპელებისთვის ცნობილი იყო როგორც „მარაქეშის სამეფო". ევროპული სახელი მაროკო პირდაპირ წამოვიდა ბერბერული სიტყვა Murakush-დან. თუმცა, ბევრ სამხრეთ აზიურ ენაზე ამ ქვეყანას დღემდე „მარაქეში" ჰქვია.
ისტორია
XI საუკუნეში ალმორავიდების მოსვლამდე, არეალი ქალაქ აღმათიდან იმართებოდა. ალმორავიდების ლიდერმა, აბუ-ბაქრ იბნ-უმარმა მიიჩნია, რომ აღმათი ხალხით მეტისმეტად იყო გავსებული და ახალი დედაქალაქის აგება გადაწყვიტა. მშენებლობა მან მდინარე ტენსიფტის სიახლოვეს წამოიწყო. სამუშაოები 1070 წლის მაისში დაიწყო, მაგრამ აბუ-ბაქრს 1071 წლის იანვარში საჰარაში მოუწია წასვლა აჯანყების ჩასახშობად, შესაბამისად ქალაქის მშენებლობა მისმა მოადგილემ და შესაძლო მემკვიდრემ, იუსუფ იბნ-ტაშფინმა დაასრულა. ქალაქმა თავის დიად ხანას მესამე ალმორავიდი სულთნის, იაქუბ ალ-მანსურის მმართველობისას მიაღწია. ამ დროს ქალაქში მრავალი პოეტი და მეცნიერი მოვიდა და მან კუტუბიას მეჩეთისა და ახალი კასბას (გამაგრებული ნაწილი) მშენებლობა დაიწყო.
მულაი-ისმაილის მმართველობამდე, მარაქეში მაროკოს დედაქალაქი იყო. ისმაილის შემდეგ, მისმა ვაჟმა დედაქალაქი მექნესში გადაიტანა.
მარაქეშის მედინა შესულია იუნესკოს მსოფლიო მემკვიდრეობის ძეგლთა სიაში.
სქოლიო
კატეგორია:მაროკოს ქალაქები კატეგორია:მსოფლიო მემკვიდრეობის ძეგლები მაროკოში
ციხედიდის ბრძოლა
ციხედიდის ბრძოლა 1561 — ქართლის მეფის სიმონ I-ის ბრძოლა სპარსელთა წინააღმდეგ თბილისის გასათავისუფლებლად ციხედიდის მიდამოებში.
გამეფებისთანავე სიმონ I-მა ერთ-ერთ მთავარ ამოცანად დაისახა ყიზილბაშთაგან თბილისის გათავისუფლება. მან დახმარება სთხოვა კახეთის მეფე ლევანს, რომელმაც ჯარი მიაშველა უფლისწულ გიორგის მეთაურობით. გაერთიანებული ლაშქარი ციხედიდთან (ძეგვის მიდამოებში) დაბანაკდა. ბანაკს საგანგებო თხრილები შემოავლეს. ყარაბაღის მმართველი შაჰვერდი ზიად-ოღლუ ფარულად შევიდა თბილისის ციხეში, ყიზილბაშთა გარნიზონის დასახმარებლად. 6 აპრილს, აღდგომის დღეს, ადგილ დევის ნამუხლართან დატოვებული საყარაულო რაზმის უფროსი ფარეშა გერმანოზიშვილი რაზმთან ერთად მუხათგვერდში წირვის მოსასმენად ავიდა. მტერმა ისარგებლა ქართველთა ამ მოდუნებით და მოულოდნელად დაეცა მათ ბანაკს. ხელჩართულ ბრძოლაში, დიდი თავგანწირვის მიუხედავად, ქართველები დამარცხდნენ. ბრძოლაში მოკლეს უფლისწული გიორგი. მიუხედავად ამ მარცხისა, სიმონ I-ს სპარსელთა წინააღმდეგ ბრძოლა არ შეუწყვეტია.
სქოლიო
კატეგორია:საქართველოს ბრძოლები კატეგორია:XVI საუკუნის ბრძოლები კატეგორია:ირანის ბრძოლები
ახალგაზრდა სოციალისტები
ახალგაზრდა სოციალისტები — ქართული ახალგაზრდული პოლიტიკური, სოციალ დემოკრატიული ორიენტაციის ორგანიზაცია.
სოციალისტური პარტიის ახალგაზრდული ორგანიზაცია
ახალგაზრდა სოციალისტების ორგანიზაციული არსებობა იწყება 1996 წლიდან. მაშინ ჯერ კიდევ ახალგაზრდა სოციალისტთა ლიგა, ჩამოყალიბდა როგორც საქართველოს სოციალისტური პარტიის ახალგაზრდული ორგანიზაცია. ეს იყო ორგანიზაციის პირველი ნაბიჯები და პირველი ორგანიზაციული სტრუქტურების ჩამოყალიბების პერიოდი.
1997 წელს ორგანიზაცია გარდაიქმნა საქართველოს ახალგაზრდა სოციალისტთა კავშირად და მისი ხელმძღვანელი გახდა ზაქარია ქუცნაშვილი. ამ პერიოდისათვის ორგანიზაციის განვითარება უფრო დინამიური ხდება. ამავე პერიოდში სოციალისტური პარტია თავისი პოპულარობის პიკს აღწევს, რაც გამოიხატა 1998 წლის ადგილობრივ არჩევნებზე, როცა ახალგაზრდა სოციალისტების რამდენიმე წარმომადგენელი სხვადასხვა დასახლებული პუნქტის თვითმართველობებში აირჩიეს, მათ შორის პარტიის თავმჯდომარე ზაქარია ქუცნაშვილი არჩეულ იქნა თბილისის საკრებულოს წევრად, 1999 წელს კი საქართველოს პარლამენტის წევრად.
2002 წელს ორგანიზაციაში ხორციელდება მმართველი გუნდის განახლება. მე-4 კონგრესის მიერ ორგანიზაციის თავმჯდომარედ არჩეულ იქნა დიმიტრი ცქიტიშვილი, გენერალურ მდივნად არჩილ ჯაყელი. ამავე კონგრესზე განხორციელდა ორგანიზაციის პირველი პოლიტიკური დოკუმენტის დამტკიცებაც. იმ პერიოდში პარტიის პოპულარობა მკვეთრად დაეცა, ხოლო 2004 წელს სოციალისტური პარტია დაიშალა.
სოციალისტური პარტიის დაშლის შემდეგ
2004 წლიდან, სოციალისტური პარტიის დაშლის შემდეგ ახალგაზრდულმა ორგანიზაციამ გააგრძელა ფუნქციონირება და ყურადღება გადაიტანა საერთაშორისო ურთიერთოებეზე და ევროპელ პარტნიორებთან ერთად რეგიონული პროექტების განხორციელებაზე. ერთ-ერთი ასეთი თანამშრომლობის შედეგად ჩამოყალიბდა ახალგაზრდა სოციალისტებსა და ნორვეგიის ახალგაზრდა ლეიბორისტების (AUF - Norwgian Labour Youth) თანამშრომლობის პროგრამა, რომელმაც განაპირობა ორგანიზაციის სტურქტურული, ორგანიზაციული და პოლიტიკური განახლება.
2009 წლის 12 მაისს გამართულმა ახალგაზრდა სოციალისტთა მე-5 კონგრესმა აირჩია ახალი ხელმძღვანელობა და ორგანიზაციული სტრუქტურა, ასევე დაამტკიცა ორგანიზაციის მანიფესტი. დღეისათვის, ახალგაზრდა სოციალიტების ორგანიზაცია მოიცავს 500-მე წევრს ქვეყნის მასშტაბით.
პოლიტიკური პლატფორმა
ახალგაზრდა სოციალისტების ხედვა ეყრდნობა მათთვის მნიშვნელოვან პოლიტიკურ ფასეულობებს — თავისუფლებას, სამართლიანობას, დემოკრატიას, თანასწორობას და სოლიდარობას. ორგანიზაცია აღნიშნულ ფასეულობებს განმარტავს საკუთარი მსოფლმხედველობიდან გამომდინარე:
ორგანიზაციული სტრუქტურა
ორგანიზაციის უმაღლესი ხელმძღვანელი ორგანოა — კონგრესი, რომელიც იმართება 2 წელიწადში ერთხელ. მაკონტროლებელი ორგანოა საკონტროლო კომისია. უმაღლესი აღმასრულებელი ორგანოა გამგეობა.
ორგანიზაციის ძირითადი სტრუქტურული ქვედანაყოფებია:
ორგანიზაციის საქმიანობას ხელმძღვანელობს თავმჯდომარე და მისი ორი მოადგილე.
საერთაშორისო ურთიერთობები
ორგანიზაცია აქტიურად თანამშრომლობს მსოფლიოს სხვადასხვა ახალაგაზრდულ სოციალისტურ და სოციალ დემოკრატიულ ორგანიზაციებთან, როგორც მრავალმხრივი ისე ორმხრივ თანამშრომლობის ფორმატით; მონაწილეობს ახალგაზრდა სოციალისტთა საერთაშორისო კავშირის და ევროპის ახალგაზრდა სოციალისტების მიერ ორგანიზებულ ღონიზძიებებში. აგრეთვე აქტიურად მონაწილეობს ახალგაზრდა სოციალისტთა საერთაშორისო კავშირის შავი ზღვის რეგიონის სამუშაო ჯგუფის საქმიანობაში მისი დაარსების დღიდან.
უკანასკნელ პერიოდში ხორციელდება თანამშრომლობის პროგრამები ასევე რუსეთის სოციალ დემოკრატიულ ახალგაზრდულ კავშირთან (RSDUY — Russian Social Democratic Union of Youth), გერმანიის ახალგაზრდა სოციალისტებთან (JUSOS), ჩრდილოეთ ირლანდიის სოციალ დემოკრატიული და ლეიბორისტული პარატიის ახალგაზრდულ ორგანიზაციასთან (SDLP youth) და სხვადასხვა ახალგაზრდულ ორგანიაციებთან, როგორც ევროპაში, ისე მის ფარგლებს გარეთ.
1998 წლიდან, „ახალაზრდა სოციალისტები“ არის ევროპის ახალგაზრდა სოციალისტთა (ECOSY — Young European Socialists)] დამკვირვებელი წევრი; 2001 წლიდან ახალგაზრდა სოციალისთა საერთაშორისო კავშირის (IUSY — International Union of Socialist Youth)დამკვირვებელი და 2006 წლიდან კი სრულუფლებიანი წევრი;
2008 წელს „ახალგაზრდა სოციალისტების“ წარმომადგენელი, დიმიტრი ცქიტიშვილი არჩეულ იქნა ახალგაზრდა სოციალისტთა საერთაშორისო კავშირის (IUSY — International Union of Socialist Youth) ვიცე-პრეზიდენტად, 2010 წლიდან კი იგი არის ახალგაზრდა სოციალისტთა საერთაშორისო კავშირის (IUSY — International Union of Socialist Youth) შავი ზღვის რეგიონის სამუშაო ჯგუფის კოორდინატორი.
რესურსები ინტერნეტში
კატეგორია:საქართველოს პოლიტიკური პარტიები კატეგორია:სოციალ-დემოკრატიული პარტიები
მოტორი 3D
მოტორი 3D — ინფორმატიკული პროგრამის ნაწილი, რომელიც იტვირთება ტრანსფორმაციის გამოთვლებიდან ვირტუალურ სამგანზომილებიან სივრცეში (ჩვეულებისამებრ 3x3 ან 4x4 ან კვატერნული(მათემატიკური მატრიცა) გამოყენებით), იმისათვის, რომ საბოლოოდ ვაჩვენოთ გამოთვლებიდან მიღებული პასუხი 2D სიბრტყეზე, ეკრანზე საჩვენებლად.
მოტორი 3D ჩვეულებისამებრ მანიპულირებს ობიექტებს რომლებიც შენახულები არიან მრავალკუთხა სამკუტხედების ერთობლიობის ფორმით.ყოველი სამკუთხედი შექმნილია სამი წერტილისაგან და ყოველი წერტილი თავის მხრივ წარმოდგენილია სამი კომპონენტით X,Y და Z წარმოადგენენ თავის კოორდინატებს სამგანზომილებიან სივრცეში.
1996 წლიდან მოყოლებული მოტორი 3D საზოგადოებამ დაიწყო მოგების მიღება ახალი გრაფიკული ჩიპის ფუნქციონირებიდან,რომელიც შესაძლებელს ქმნიდა საჭირო გამოთვლების ნაწილების მართვას 3D გამოსახვისათვის,მაშინ როდესაც Intel-მა გამოუშვა თავისი პირველი პროცესორი,რომლებიც ეკიპირებულები იყვნენ ინსტრუქციის თამაშით MMX-ით გათვალისწინებული PC-ის მაჩვენებლის გასაუმჯობესებლად მატრიცის გამრავლების დარგში.
იმისათვის რომ შეაღწიო მოტორი 3D-ს მიერ ნებადართულ სერვისებში ჩვეულებისამებრ გამოიყენება პროგრამირების ინტერფეისი ან API. პროგრამისტი ირჩევს შესაძლებელ გრაფიკულ API-ებს შორის ერთ-ერთს რომ შექმნას აჩქარებული მოტორი 3D.ყველაზე უფრო ჩქარები არიან:
რამდენიმე მოტორი 3D:
რესურსები ინტერნეტში
კატეგორია:ვიდეო თამაშების ლექსიკა და ცნებები * კატეგორია:ციფრული სურათი
Grafik-Engine Motor de juego
გოგოჭური
საკუთარი სახელი გოგოჭური შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ციხისუბანი
საკუთარი სახელი ციხისუბანი შეიძლება აღნიშნავდეს:
ქართული ხელნაწერი წიგნი
ქართული ხელნაწერი წიგნი — ქართულ ხელნაწერ ტრადიციასა და წიგნის ხელოვნებას 16-საუკუნოვანი ისტორია აქვს. მისი წარმოშობა და შემდგომი ცვლილება უკავშირდება საქართველოს საზოგადოებრივი ცხოვრების განვითარების მრავალ ასპექტს – სარწმუნოებრივ და პოლიტიკურ ორიენტაციას, სოციალურ ურთიერთობებს, საგანმანათლებლო ტენდენციებს, მხატვრული აზროვნებისა და მატერიალური კულტურის განვითარებას
ქართული წერილობითი კულტურისა და ხელნაწერი წიგნის სათავეები ქრისტიანობის სახელმწიფო რელიგიად აღიარების.
ქართული ხელნაწერი წიგნი არ შექმნილა მსოფლიო ცივილიზაციისაგან მოწყვეტილ გარემოში. ქრისტიანული მსოფლმხედველობის შეთვისების მიზნით, მან იმთავითვე, ანუ V ს-დან, მიმართა ყურადღება ქრისტიანობის უმნიშვნელოვანესი ცენტრებისკენ და შემდგომაც, მთელი შუა საუკუნეების განმავლობაში, ვითარდებოდა თანადროულ აღმოსავლურ ქრისტიანულ სამყაროსა (სირია-პალესტინას) და კონსტანტონეპოლთან მჭიდრო კულტურული კავშირების გზით. შესაბამისად, ქართულმა ხელნაწერმა წიგნმა დღემდე შემოინახა ადრეული ქრისტიანული მწერლობის იმგვარი ძეგლები, რომელთა სხვაენოვანი ტექსტები — ბერძნული, სირიული, არაბული, კოპტური, ლათინური, სომხური თუ სლავური — დღეისათვის დაკარგულად ითვლება. ხანგრძლივი ისტორიის განმავლობაში მან გაიზიარა მცირე და ახლო აღმოსავლეთისა და ბიზანტიის- წერილობითი კულტურების გამოცდილება, სრულად შეითვისა როგორც წიგნის შემეცნებით-საგანმანათლებლო ფუნქციის ამსახველი მრავალფეროვანი მასალა, ასევე მისი მხატვრული გაფორმებისა და საწარმოო პროცესების შესახებ შუასაუკუნეებში არსებული ცოდნა.
საეკლესიო-სამონასტრო ცხოვრების სახელმწიფოებრივმა მნიშვნელობამ განაპირობა წიგნის გადაწერისა და შექმნის საქმეში მაღალი ფეოდალური წრის ფინანსური ჩართვა. წიგნი იქცა სახელმწიფოებრივი და კულტურული სტატუსის ერთ-ერთ მთავარ საყრდენად, რამაც ხელი შეუწყო ფორმითა და დანიშნულებით განსხვავებული ხელნაწერების არსებობას, კერძოდ, ყოველდღიური მოხმარების სამონასტრო წიგნების პარალელურად ჩამოყალიბდა მცირე ფორმის სადა საბერ-მონაზვნო, მდიდრულად შემკული, საგანგებოდ აკინძული „საზეიმო“ და პირადი კუთვნილების წიგნები.
შუა საუკენეების ქართული მწიგნობრობა და წერილობითი კულტურა, პოლიტიკური ცხოვრების შესაბამისად, ორიენტირებული იყო არა მხოლოდ ქრისტიანული აზროვნების შემეცნებისაკენ, არამედ მისთვის ცნობილი და უახლოესი მეზობელი (ისლამური სპარსულ-არაბული) წერილობითი კულტურების გაცნობისკენაც.
დღეისათვის ცნობილია ქართული ხელნაწერი წიგნის 11 ათასამდე ეგზემპლარი, რომლებიც ინახება როგორც საქართველოს, ასევე უცხოეთის უმნიშვნელოვანეს წიგნსაცავებში. ამათგან უმთავრესი საცავი და სამეცნიერო-კვლევითი დაწესებულებაა ხელნაწერთა ეროვნული ცენტრი. იგი 50 წელზე მეტი ხანია, რაც ემსახურება ქართული ხელნაწერი წიგნის კვლევისა და დაცვა-აღრიცხვის საქმეს.
ქართული ხელნაწერები და UNESCO
2011 წლის ოქტორმბერში ქართული ხელნაწერები „UNESCO“-ს მსოფლიო დოკუმენტურ რეესტის ხელნაწერი ძეგლების ნუსხაში შეიტანეს. 500–მდე ქართული ხელნაწერი 7 ახალ ძეგლს შორის მოხვდა. კოლექცია IX-XV საუკუნეების ბიზანტიურ-ქართულ ურთიერთობებს ასახავს და მსოფლიო კულტურის ისტორიისთვის უნიკალური მნიშვნელობა აქვს. ნუსხაში შესულია ბიზანტიური ძეგლების უნიკალური თარგმანები, ზედდართული ქართული კომენტარები და სხვა შინაარსის ძეგლები. მათ შორის არის თარგმანები, რომლის დედნები აღარ არსებობს და მეცნიერები მათ მხოლოდ ქართული წყაროების მიხედვით იკვლევენ.
აღსანიშნავია, რომ „UNESCO“-ს პროგრამა „მსოფლიო მეხსიერების“ რეესტრში სულ მსოფლიოს სხვადასხვა ქვეყნის 245 ხელნაწერი ძეგლია შესული.
Dolichoderus septemspinosus
Dolichoderus septemspinosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ზავი
მინი|[[მიუნსტერის ზავის ხელმოწერა, 1648.]] ზავი — ორ ან მეტ სახელმწიფოს შორის დადებულ ოფიციალურ ხელშეკრულება, რომლის თანახმად, ხელისმომწერი მხარეები საკუთარ თავზე იღებენ ვალდებულებას, რომ არ დაარღვევენ ზავით გათვალისწინებულ პრინციპებს ანუ არ გამოიყენებენ შეიარაღებულ ძალადობას ერთურთთა მიმართ პოლიტიკური საკითხების გადასაწყვეტად.
ზავის თანახმად, დაპირისპირებული მხარეები წყვიტავენ შეიარაღებულ ბრძოლას, რასაც საბრძოლო მოქმედებების ადგილზე მოსდევს მშვიდობა.
რესურსები ინტერნეტში
კატეგორია:დიპლომატია
მნათობი (გაზეთი)
„მნათობი“ — ქართული ყოველდღიური ლეგალური ბოლშევიკური გაზეთი, გამოდიოდა თბილისში 1907 წლის 1 იანვრიდან 6 იანვრამდე. რედაქტორ-გამომცემელი — ს. ჭანტურია. „მნათობს“, ისევე როგორც მის წინამორბედ გაზეთებს — „ახალ ცხოვრებასა“ და „ახალ დროებას“, ხელმძღვანელობდნენ იოსებ სტალინი, მიხა ცხაკაია, ფილიპე მახარაძე, მალაქია ტოროშელიძე, მიხეილ დავითაშვილი, გიორგი თელია, მიხეილ ბოჭორიძე და სხვანი. ოფიციალურად „მნათობს“ ნეიტრალური მიმართულება უნდა ჰქონოდა და კატეგორიულად ეკრძალებოდა რევოლუციური იდეების პროპაგანდა, მუშათა და გლეხთა მოძრაობის ამსახველი საკითხების გაშუქება. მიუხედავად ამისა, „მნათობი“ გამოირჩეოდა თავისი თანამიმდევრული რევოლუციური მიმართულებით, თვითმპყრობელობის საწინააღმდეგო სულისკვეთებით, საინტერესი თემატიკითა და ჟანრობრივი მრავალფეროვნებით. „მნათობში“ თანამშრომლობდნენ იროდიონ ევდოშვილი, გერონტი ქიქოძე, ნატალია აზიანი, ვარლამ რუხაძე, ია ეკალაძე, დომენტი თომაშვილი, იასამანი, შალვა შარაშიძე, ნიკო კურდღელაშვილი, მუშა პოეტები — მ. ბოჭორიძე, ლ. იაშვილი, ვ. ხანდაშვილი და სხვანი. 1907 წლის 6 იანვარს მეფის ხელისუფლების ორგანოებმა „მნათობი“ აკრძალეს, ხოლო სტამბა, სადაც ის იბეჭდებოდა, დაარბიეს.
Cataglyphis argentatus
Cataglyphis argentatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
აჭარა (გაზეთი)
„აჭარა“ — ქართული საზოგადოებრივ-პოლიტიკური ყოველდღიური გაზეთი 1990 წლიდან. რედაქტორები:	დავით ჩხარტიშვილი; მარინა მითაიშვილი.
ისტორია
საზოგადოებრივ-პოლიტიკური გაზეთი. გამოდის 1990 წლის 13 ნოემბრიდან, თავდაპირველად გაზეთს ერქვა „უწყებები“ (გამოდიოდა ქართულ და რუსულ ენებზე, იყო ბათუმის საოლქო რევკომის და მე-11 წითელი არმიის პოლიტიკური განყოფილების ორგანო), 1922-იდან — „პროლეტარული ბრძოლა“, 1923 წლის 29 მარტიდან — „ბრძოლა“, 1924 წლის 18 მარტიდან — „ფუხარა“ („ღარიბი“), 1929 წლის 17 მარტიდან 1936 წლის 6 თებერვლამდე „საბჭოთა აჭარისტანი“, შემდეგ კი — „საბჭოთა აჭარა“. იყო საქართველოს კპ აჭარის საოლქო კომიტეტის, აჭარის ასსრ უმაღლესი საბჭოსა და მინისტრთა საბჭოს ორგანო; გამოდიოდა 1921 - 1990 წლწბში ბათუმში კვირაში 5-ჯერ. აშუქებდა ავტონომიური რესპუბლიკის საზოგადოებრივ-პოლიტიკურ და კულტურულ ცხოვრებას. ტირაჟი 23 ათასი (1983 მონაცემებით).
რესურსები ინტერნეტში
კატეგორია:საქართველოს გაზეთები კატეგორია:ქართულენოვანი გაზეთები კატეგორია:აჭარის ავტონომიური რესპუბლიკა
მუნდაკა
მუნდაკა (Mundaca, Mundaka) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ბუსტურიალდეა-ურდაიბაის კომარკის შემადგენლობაში. ფართობი — 4,15 კმ². მოსახლეობა — 1845 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
ციხისძირი
საკუთარი სახელი ციხისძირი შეიძლება აღნიშნავდეს:
Ford Model T
მინი|250პქ|ფორდის Model T Model T (არაოფიციალურად ცნობილი როგორც Tin Lizzie, Leaping Lena დ Flivver) — ავტომობილი, რომელსაც ჰენრი ფორდის Ford Motor Company აწარმოებდა 1908-1927 წლებში. Model T-მ 1908 წელს ისტორიული გახდა იმით, რომ ავტომობილი ფართო მასებისთვის გამოყენებადი გახადა. მას ზოგადად პირველ ხელმისაწვდომ ავტომობილად მიიჩნევენ, მანქანად, რომელმაც „ამერიკა ბორბლებზე შესვა“. ამ მოდელის წარმატება ძირითადად ფორდის გამოგონებების შედეგი იყო, რომელთა შორის ყველაზე მნიშვნელოვანი კონვეიერული ხაზით წარმოება იყო იდივიდუალური ხელით აწყობის ნაცვლად (თუმცა ამ დარგში პიონერი „Oldsmobile Curved Dash“ იყო), ისევე როგორც მუშებისთვის მანქანის პროპორციული ხელფასის გადახდა, რაც გასაღების მზა ბაზარს უზრუნველყოფდა. პირველი მოდელი 1908 წლის 27 სექტემბერს აიწყო პიკეტის საწარმოში, დეტროიტში, მიჩიგანის შტატში და 1 ოქტომბერს იხილა მზის სინათლე.
სქოლიო
კატეგორია:ფორდის ავტომობილები
ნიკოლოზ სააკაშვილი
ნიკოლოზ სააკაშვილი (დ. 2 მარტი, 1946, სოფელი კუმისი, გარდაბნის რაიონი ) — ქართველი ინჟინერი, პოლიტიკოსი.
1968 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.
სქოლიო
კატეგორია:დაბადებული 2 მარტი კატეგორია:დაბადებული 1946 კატეგორია:საქართველოს VI მოწვევის პარლამენტის წევრები კატეგორია:საქართველოს პოლიტექნიკური ინსტიტუტის კურსდამთავრებულები (1968) კატეგორია:გარდაბნის მუნიციპალიტეტში დაბადებულები ნიკოლოზ
მაგლევი
thumb|333px|მატარებელი მაგნიტური საკიდით [[შანჰაიში, ჩინეთი]] მაგნიტოპლანი ან მაგლევი (magnetic levitation) — მატარებელი მაგნიტურ საკიდზე, მოძრავი და მართული მაგნიტური ძალის მიერ. ასეთი შემადგენლობა, ჩვეულებრივი მატარებლებისგან განსხვავებით, მოძრაობისას ლიანდაგების ზედაპირს არ ეხება. რამდენადაც მატარებელსა და მოძრაობის ზედაპირს შორის არსებობს ნაპრალი, ხახუნი გამორიცხულია, ერთადერთი მამუხრუჭებელი ძალა აეროდინამიკური წინააღმდეგობის ძალაა. მიეკუთვნება მონორელსურ ტრანსპორტს.
მაგლევის მიერ მიღწეული სიჩქარე თვითმფრინავის სიჩქარეს უტოლდება და (შიდა ფრენების) ავიაციას კონკურენციაც კი შეუძლია გაუწიოს (1000 კმ\სთ). საზოგადოებრივი მოხმარებისათვის ტექნოლოგია მხოლოდ რამდენიმეჯერ იქნა გამოყენებული. დღესდღეობით მაგლევი ვერ იყენებს არსებულ სატრანსპორტო ინფრასტრუქტურას, თუმცა, არსებობს პროექტები მაგნიტური გზის ელემენტების ლიანდაგებქვეშ ან ავტოსტრადებზე განლაგებისა.
რესურსები ინტერნეტში
კატეგორია:ტრანსპორტი
NGC 473
NGC 473 — გალაქტიკა თევზების თანავარსკვლავედში. აღმოჩენის თარიღია 1784 წლის 15 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
საბჭოთა კავშირის კომუნისტური პარტიის წესდება
საბჭოთა კავშირის კომუნისტური პარტიის წესდება — სკკპ ძირითადი კანონი, რომელიც განსაზღვრავს პარტიის წევრის მოვალეობებსა და უფლებებს, ორგანიზაციულ პრინციპებს, შინაპარტიული ცხოვრების ნორმებსა და მისი პრაქტიკული მოღვაწეობის მეთედებს. სავალდებულოა ყველა კომუნისტისა და პარტიული ორგანიზაციისათვის, უზრუნველყოფს სკკპ პროგრამის განხორციელებას. იღებს სკკპ ყრილობა.
ლიტერატურა
კატეგორია:საბჭოთა კავშირი
Dolichoderus setosus
Dolichoderus setosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
პოტირეტამა
2010 წლის მონაცემებით, მოსახლეობა 6 129 ადამიანს შეადგენდა. ფართობი 409.238 კმ²-ია. მოსახლეობის სიმჭიდროვე 14.98 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
ვაჩნაძიანთ მადლის ეკლესია
ვაჩნაძიანთ მადლის ეკლესია, ნურ-ქილისა — ეკლესია აზერბაიჯანში, ბელაქანის რაიონში, ბელაქანის მახლობლად ლაგოდეხ-კახის მაგისტრალური გზის მარჯვენა მხარეზე დაახლოვბით 5 კილომეტრის დაშორებით. მას ადგილობრივი მცხოვრებნი ნურ-ქილისას ეძახიან.
ძეგლის გეგმის კომპოზიცია და საშენი მასალა, რომლითაც აგებულია, აშკარად მიუთითებენ მშენებლობის ორ პერიოდზე: პირველ პერიოდს ეკუთვნის თვით ეკლესია, რომელიც წარმოადგენს წრიული მოხაზულობის ერთ აფსიდიან ბაზილიკისებრივ სივრცობრივი ფორმის ნაგებობას, რომელიც აგებულია ადგილობრივი საშენი მასალისაგან, კირის მოჭარბებულ ხსნარზე; მეორე პერიოდს უნდა მივაკუთვნოთ აგურისაგან აგებული სამრეკლო, რომელიც დასავლეთ მხარეზეა ეკლესიის კარიბჭის კედელზე მიშენებული.
ძეგლის თარიღის დადგენა ეპიგრაფიკული მასალის უქონლობის გამო ძნელდება, ამიტომ ჯერჯერობით ხუროთმოძღვრულ ანალიზს, მის სამშენებლო ელემენტებისა და ტექნიკის დონის განსაზღვრას უნდა დავეყრდნოთ. აღნიშნულ ძეგლს პარალელები ეძებნება თვით საინგილოს ტერიტორიაზე. ასევე იდენტური ტიპის ძეგლების არსებობა დამოწმებულია საქართველოს სხვადასხვა მხარეში; აგრეთვე ისტორიული ტაოს მიწა-წყალზე. ამ ძეგლის ერთ-ერთ იდენტურ ტიპს წარმოადგენს იშხნის ტაძრის გვერდით მდებარე ე. წ. „მცირე ეკლესია“, რომელიც აგებულია 1006 წ., ხოლო მშენებლობის მეორე პერიოდის მიშენებული ნაწილი - სამრეკლო, დღევანდელი კახეთის ტერიტორიაზე გავრცელებუღი ქართული ხუროთმოძღვრების გვიან პერიოდის დამახასიათებელი ტიპური სამრეკლოების განმეორებას წარმოადგენს. სამრეკლოს პირველი სართულის გეგმის კვადრატული მოხაზულობა და მეორე სართულის რვაწახნაგოვანი ტიპური ღია ფანჩატურისებრივი გადაწყვეტა თავისი სივრცობრივი ფორმითა და კონსტრუქციული სტრუქტურით XII–XIII საუკუნეებს არ სცილდება, ხოლო ეკლესიის  მშენებლობის პირველი პერიოდი XI- XII საუკუნეებში უნდა ვივარაუდოთ.
ლიტერატურა
კატეგორია:ქართული ეკლესია-მონასტრები აზერბაიჯანში
Cataglyphis altisquamis
სქოლიო
კატეგორია:Cataglyphis
გმირთა ვარამი
გმირთა ვარამი (1958-1962) — ისტორიული რომანი, რომლის ავტორია ლევან გოთუა. წარმოადგენს ოთხნაწილიან ტეტრალოგიას.
რომანი დაიწერა საბჭოთა რეჟიმის პერიოდში მწერლის გადასახლებაში ყოფნისას. ლევან გოთუა იყო 1920-იანი წლების ეროვნულ-განმათავისუფლებელი მოძრაობის თვალსაჩინო წარმომადგენელი, საქართველოს ეროვნულ-დემოკრატიული პარტიის წევრი. პოლიტიკური შეხედულებების გამო, ლევან გოთუა რეპრესირებული იქნა და სასჯელს იხდიდა რუსეთში, შორეულ ვორკუტაში, სადაც მან თითქმის მეოთხედი საუკუნე (66 წლიდან დაახლოებით 22 წელი) სამშობლოსაგან მოწყვეტილმა გაატარა.
ნაწარმოები იქმნებოდა ფარულად, სიგარეტის ფურცლებზე და ასევე ფარულად, ნაწილ-ნაწილ იგზავნებოდა სამშობლოში.
თხზულების შინაარსი
„გმირთა ვარამში“ აღწერილია XVI-XVII საუკუნეების საქართველოს ყოფა, კერძოდ, კახეთის სამეფოს თავგადასავალი, რომელიც გამომწყვდეული იყო სამ დიდ იმპერიას — ოსმალეთის იმპერიას, ირანს და რუსეთის იმპერიას შორის. ეს არის პერიოდი, როდესაც ქვეყანა ყოფნა-არყოფნის ზღვარზე იდგა. საქართველოს გაერთიანებას ებრძოდა მრავალი შიდა და გარე მტერი. შინააშლილობა, თავადების თავგასულობა და კიდევ მრავალი სხვა ფაქტორი შესანიშნავად აღწერა ლევან გოთუამ. თხზულება მეგობრობის სულისკვეთებითაა გამსჭვალული. მასში ნაჩვენებია ქართველი ხალხის სულიერი სიმტკიცე, პატრიოტიზმი, გლეხობის ცხოვრება და მისი როლი ქვეყნის ისტორიაში ძნელბედობის ჟამს.
რესურსები ინტერნეტში
კატეგორია:საბჭოთა ლიტერატურა კატეგორია:ქართული რომანები კატეგორია:ლევან გოთუას ნაწარმოებები
გაჯიმურად რაშიდოვი
გაჯიმურად რაშიდოვი (Гаджимурад Газигандович Рашидов; დ. 30 ოქტომბერი, 1995) — რუსი თავისუფალი სტილით მოჭიდავე, გამოდის 65 კგ წონით კატეგორიაში. აღიარებულია ძლიერ წარმატებულ სპორტსმენად ის არის 2019 წლის მსოფლიო ჩემპიონატის გამარჯვებული (ფინალისტი 2017 და 2018 წელს). ევროპისა და რუსეთის მრავალგზის ჩემპიონი. 2020 წლის ზაფხულის ოლიმპიური თამაშების ბრინჯაოს მედლის პრიზიორი 65 კგ წონით კატეგორიაში.
მეტსახელად „ყველა ამერიკელის მკვლელი“, რაშიდოვი ფლობს რეკორდს 5-0 ამერიკელი მოჭიდავეების წინააღმდეგ.
კარიერის დასაწყისი
რაშიდოვი დაიბადა და გაიზარდა დაღესტნის სოფელ გუბდენში. მან ჭიდაობა დაიწყო ექვსი წლის ასაკში საკუთარ სახლში, მამამისის გაზიგანდ რაშიდოვის ხელმძღვანელობით. ვარჯიშობდა თავის ძმა შამილთან ერთად ვარჯიშობდა. იმავე წელს მან მოიპოვა თავისი პირველი მედალი ადგილობრივ ტურნირზე, რომელიც გაიმართა მეორე მსოფლიო ომის დროს დაღუპულთა ხსოვნის პატივსაცემ სოფელ გურბუკში. საშუალო სკოლის დამთავრების შემდეგ 2011 წელს გადავიდა კასპიისკში და დაიწყო ვარჯიში გამიდოვის ჭიდაობის აკადემიაში, მაჰაჩყალაში. იმის გამო, რომ მისი სახლიდან სკოლამდე მოგზაურობა ძალიან გრძელი იყო, ის გადავიდა კურამაგომედ კურამაგომედოვის ჭიდაობის აკადემიაში, რომელიც მდებარეობს კასპიისკში.
ასაკობრივ დონეზე
რაშიდოვი იყო კადეტთა და იუნიორთა შორის არაერთი ტურნირის გამარჯვებული პრიზიორი. ორგზის კადეტთა მსოფლიო ჩემპიონი 2011 და 2012 წლებში და ორგზის იუნიორთა მსოფლიო ჩემპიონატის ვერცხლის მედალოსანი, 2014 და 2015 წლებში.
2012-2015
რაშიდოვის დებიუტი თავისუფალ სტილში 2012 წელს შედგა, როდესაც ალი ალიევის საერთაშორისო მემორიალზე მესამე ადგილი დაიკავა. 2015 წელს მეხუთე ადგილი დაიკავა ივან იარიგინის მემორიალურ ტურნირზე, რაშიდოვმა მოიპოვა ბრინჯაოს მედალი 2015 წლის რუსეთის ეროვნულ ჩემპიონატზე. ამის შემდეგ ის დაეხმარა რუსეთის ნაკრებს ევროპის ერთა თასზე ოქროს მედლის მოგებაში.
2016
წლის დასაწყისში რაშიდოვმა 61 კგ-დან 57 კილოგრამ წონით კატეგორიაში გადაინაცვლა და 2016 წლის ივან იარიგინის სახელობის გრან პრიზე ბრინჯაოს მედალი მოიპოვა. შემდეგ ის გახდა 2016 წლის ევროპის ჩემპიონი. მაისში მან იასპარეზა რუსეთის ნაკრებში, სადაც 2014 წლის იუნიორთა მსოფლიო ჩემპიონი აზამატ ტუსკაევის საოცრად დამარცხების შემდეგ, დაღესტნის ნაკრებმა გადაწყვიტა ჩემპიონატიდან ჩაეხსნა ყველა დაღესტნელი მოჭიდავე, ვიქტორ ლებედევის კონფლიქტთან დაკავშირებით.
2018 წლის ევროპის ჩემპიონატი
2018 წელს და წარმოადგინა რუსეთის ნაკრები 61 კილოგრამით 2018 წლის ევროპის ჩემპიონატზე ჭიდაობაში. მისი პირველი მეტოქე უკრაინელი ვლადიმირ ბურუკოვი იყო, მან მატჩი ერთ წუთში მოიგო. მეორე შეხვედრაში მან თავისი თანამემამულე რუსი სახას რესპუბლიკიდან, რომელიც ბელარუსს წარმოადგნენდა, ნურგუნ სკრიაბინი დაამარცხა. ნახევარფინალში ის თურქ რეჯეფ ტოფალს დაუპირისპირდა და ანგარიშით, 4-0 დაამარცხა. ოქროს მედლისთვის მატჩში მან ქართველ ბექა ლომთაძეს მოუგო და კარიერაში მეორედ მოიპოვა ევროპის ჩემპიონის ტიტული.
2018 წლის ჭიდაობის მსოფლიო ჩემპიონიატ
რაშიდოვი რუსეთის მსოფლიო ნაკრების წევრი გახდა და უნგრეთის ქალაქ ბუდაპეშტში ჭიდაობის მსოფლიო ჩემპიონატზე იასპარეზა. მისი პირველი მეტოქე მამაკაცთა თავისუფალი სტილით 61 კილოგრამ წონით კატეგორიაში იყო მონღოლი ტუმენბილეგიინ ტუვშინტულგა, რომელთანაც რაშიდოვმა დაძაბულ მატჩში მოიგო ანგარიშით 2-1. მეოთხედფინალში რაშიდოვი ინდოეთის ეროვნულ ჩემპიონ სონბა ტანაჯი გონგანეს დაუპირისპირდა, ჭიდაობა რაშიდოვის ტექნიკური უპირატესობით დასრულდა (12-0). ნახევარფინალში რაშდიდოვი ბექა ლომთაძეს დაუპირისპირდა და ტექნიკური უპირატესობით სძლია (10-0). ოქროს მედლისთვის მატჩში დაძაბულ ბრძოლაში ანგარიშით 5:6 დამარცხდა კუბელ იოულის ბონესთან.
ივან იარიგინი 2019 და ახალი წონითი კატეგორია
მან დებიუტი შეასრულა 2019 წლის მსოფლიო ჩემპიონატზე მის ახლად მიღებულ წონით 65 კგ-ში, პირველ წრეში მან დაამარცხა აზერბაიჯანელი ჰაჯი ალიევი. მეოთხედფინალში მან თავისი თანაგუნდელი გაჯიმურად ალიევი (ჰაჯი მოჰამად ალი) ანგარიშით 9-0 დაამარცხა, ნახევარფინალში თანამემამულე ისმაილ მუსკაევი დაძაბულ მატჩში 3:2 დაძლია. ფინალში ყაზახი დაულეტ ნიაზბეკოვი დაამარცხა და ოქროს მედალი მოიპოვა.
სქოლიო
კატეგორია:რუსი მოჭიდავეები თავისუფალ სტილში
მკვლელობის უფლება
მკვლელობის უფლება (Righteous Kill) — 2008 წლის ტრილერი, რომელიც გადაღებულია ჯონ ავნეტის მიერ. მთავარ როლებში არიან რობერტ დე ნირო და ალ პაჩინო. ფილმის პრემიერა გაიმართა ამერიკის შეერთებულ შტატებში 2008 წლის 12 სექტემბერს.
სიუჟეტი
ორი პოლიციელი სერიულ მკვლელს მიყვებიან კვალდაკვალ, და თან, პარალელულად, საკუთარ პრობლემებსაც აგვარებენ.
მონღოლეთის ეკონომიკა
მონღოლეთის ეკონომიკა ტრადიციულად სოფლის მეურნეობასა და მეცხოველეობაზეა დაფუძნებული. მონღოლეთს დიდი რაოდენობით მინარულური დეპოზიტები აქვს: სპილენძი, ნახშირი, მოლიბდენი, კალა, ვოლფრამი და ოქრო, რომლებზეც მრეწველობის დიდი წილი მოდის. საბჭოთა კავშირის დაშლის შემდეგ, მონღოლეთმა საბჭოთა მხარდაჭერა დაკარგა, რაც მთლიანი შიდა პროდუქტის 1/3-ს შეადგენდა. ამის შემდეგ მონღოლეთში დიდი რეცესია დაიწყო.
1996 წელს ბუნებრივი კატასტროფების სერიის შემდეგ ეკონომიკური ზრდა 1997-1999 წლებში დაფიქსირდა. 1998 და 1999 წლებში ექსპორტის კოლაფსი აზიის ფინანსურმა კრიზისმა გამოიწვია. 1999 წლის აგვისტოსა და სექტემბერში მონღოლეთის ეკონომიკას რუსეთის მხრიდან ნავთობსა და ნავთობპროდუქტებზე შემოღებული აკრძალვა დიდ ტვირთად დააწვა. 1997 წელს მონღოლეთი მსოფლიო სავაჭრო ორგანიზაციას შეუერთდა. სამთამადნო წარმოების განვითარების შემდეგ მონღოლეთის ეკონომიკა სწრაფად ვითარდება. 2013 წელს მონღოლეთის მთლიანი შიდა პროდუქტის ზრდის მაჩვნებელი 11.7%-ს გაუტოლდა.
ეკონომიკური ისტორია
მონღოლეთის მრეწველობისთვის მთავარ ბაზარს საბჭოთა კავშირი წარმოადგენდა. 1980-იან წლებში მონღოლეთის სამრეწველო სექტორის მნიშვნელობა გაიზარდა. ქვეყნის ექსპორტის მნიშვნელოვან ნაწილს დღემდე მინერალები, ცხოველები და ცხოველური პროდუქტები წარმოადგენს. მთავარ იმპორტულ საქონელს შორისაა მანქანა-დანადგარები, ნავთობი, სამოსი და სამშენებლო მასალები.